CELEX: 52007PC0796
Language: ro
Date: 2007-12-13
Title: Propunere de regulament al Consiliului de modificare a Regulamentului (CE) nr. 3286/94 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerţului internaţional, în special de cele instituite sub egida Organizaţiei Mondiale a Comerţului (OMC)

Anunţ juridic important

|

52007PC0796

Propunere de regulament al Consiliului de modificare a Regulamentului (CE) nr. 3286/94 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerţului internaţional, în special de cele instituite sub egida Organizaţiei Mondiale a Comerţului (OMC)  /* COM/2007/0796 final - ACC 2007/0277 */  

		ROBruxelles, 13.12.2007COM(2007) 796 final2007/0277 (ACC)Propunere deREGULAMENT AL CONSILIULUIde modificare a Regulamentului (CE) nr. 3286/94 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC)(prezentată de Comisie)EXPUNERE DE MOTIVERegulamentul (CE) nr.3286/1994 al Consiliului („Regulamentul privind barierele comerciale") este unul dintre instrumentele disponibile în cadrul politicii comerciale pentru a supraveghea respectarea de către partenerii noștri comerciali a obligațiilor ce le revin în virtutea acordurilor comerciale internaționale care au drept obiectiv eliminarea obstacolelor în calea comerțului. În acest scop, Regulamentul privind barierele comerciale acordă întreprinderilor comunitare, „industriei comunitare” sau asociațiilor acestora dreptul de a înainta Comisiei o plângere privind obstacolele în calea comerțului. În cazul în care este acceptată, cererea declanșează o anchetă cu privire la existența pretinselor obstacole și a unor efecte comerciale negative sau a unor prejudicii pentru „industria comunitară”. Dacă afirmațiile din plângere se confirmă și nu se poate ajunge la o soluție amiabilă, rezultatul final al procedurii ar putea fi o decizie a Comunității de a începe o procedură formală de soluționare a diferendelor, conform unui acord internațional încheiat cu respectivul partener comercial.Condițiile de depunere a unei plângeri în conformitate cu Regulamentul privind barierele comerciale sunt diferite pentru întreprinderile comunitare, respectiv pentru industria comunitară, ceea ce deschide două căi de recurs diferite.Prima cale de recurs este cea pentru „industria comunitară", și anume producătorii ce reprezintă o proporție majoră din producția totală de bunuri și servicii identice, similare sau aflate în concurență directă și care au fost afectați de bariera comercială. Această cale de recurs se referă la barierele comerciale care provoacă prejudicii (sau amenințarea cu astfel de prejudicii) pe piața Comunității și poate fi introdusă împotriva oricărei practici comerciale prevăzute în virtutea oricărui acord comercial internațional între Comunitate și țara terță stabilind norme comerciale și un drept la acțiune. Această cale de recurs nu este afectată de prezenta propunere.A doua cale de recurs este deschisă oricărei întreprinderi comunitare. Aceasta poate fi folosită în cazul obstacolelor care provoacă efecte comerciale negative pe piața țării terțe, însă articolul 4 alineatul (1) limitează admisibilitatea plângerii la acele practici comerciale pentru care un acord multilateral sau plurilateral între Comunitate și țara terță stabilește norme comerciale și un drept la acțiune. În practică, aceasta înseamnă că plângerile împotriva unor presupuse încălcări ale unor acorduri bilaterale de către o țară terță pot fi acceptate doar în cazul în care se referă și la presupuse încălcări ale unor norme multilaterale, în special cele ale Organizației Mondiale a Comerțului (OMC).În anul 2005, Comisia a comandat un studiu cu privire la utilizarea Regulamentului privind barierele comerciale în primii săi zece ani de existență și la îmbunătățirile care ar putea fi aduse acestui instrument de politică comercială. Una dintre recomandări a fost suprimarea interdicției ca o întreprindere din Comunitate să se bazeze în mod exclusiv pe acorduri bilaterale pentru a depune o cerere în conformitate cu Regulamentul privind barierele comerciale. Această recomandare a fost confirmată de Comisia Europeană în comunicarea sa Europa globală: un parteneriat mai puternic pentru obținerea accesului pe piață pentru exportatorii europeni [1] drept una dintre propunerile pentru combaterea barierelor în calea comerțului și pentru ameliorarea, în acest fel, a accesului exportatorilor noștri la piețele externe, precum și a creșterii economice și a ocupării forței de muncă în cadrul Comunității.Această interdicție exclude într-adevăr posibilitatea de a se baza pe acorduri bilaterale pentru a acționa împotriva unor încălcări a așa-numitelor „obligații OMC plus", în special cele referitoare la bariere netarifare care nu sunt încă reglementate de normele OMC.Această restricție poate fi explicată pe baza unor motive istorice. Înaintea acordului comercial încheiat cu Mexicul în anul 2000, mecanismul de soluționare a litigiilor în cadrul acordurilor bilaterale era abordarea diplomatică tradițională, care depindea în mare măsură de capacitatea părților implicate să ajungă la un acord în privința soluției și, prin urmare, nu era eficient în ceea ce privește punerea în aplicare a normelor comerciale. Aceste motive istorice nu mai sunt valabile astăzi. De la adoptarea Regulamentului privind barierele comerciale, Comunitatea a încheiat o serie de acorduri bilaterale care stabilesc norme de fond aplicabile comerțului între Comunitate și țara terță și care includ mecanisme eficiente și obligatorii de soluționare a litigiilor concepute pe baza mecanismului de soluționare a litigiilor al OMC, pentru a pune în aplicare acele norme [2]. De asemenea, Comunitatea negociază în prezent acorduri comerciale bilaterale, al căror obiectiv este de a defini obligații de fond care să permită oferirea unor oportunități sporite de acces pe piață și să asigure respectarea acestor obligații prin același tip de mecanisme obligatorii de soluționare a litigiilor [3].Având în vedere dezvoltarea acordurilor bilaterale care conțin norme comerciale de fond și mecanisme de tip judiciar de soluționare a litigiilor, nu se mai justifică obligația impusă întreprinderilor din Comunitate da a include o plângere OMC în cadrul plângerilor introduse în conformitate cu Regulamentul privind barierele comerciale, pentru a invoca obligații ce decurg din acorduri bilaterale împotriva barierelor comerciale care au efecte comerciale negative.2007/0277 (ACC)Propunere deREGULAMENT AL CONSILIULUIde modificare a Regulamentului (CE) nr. 3286/94 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133,având în vedere propunerea Comisiei [4],întrucât:(1) Regulamentul (CE) nr. 3286/94 [5] oferă oricărei întreprinderi din Comunitate mijloacele procedurale de a solicita o anchetă a Comisiei privind obstacolele în calea comerțului adoptate sau menținute de o țară terță, dacă aceste obstacole au un efect asupra pieței din acea țară terță și au efecte comerciale negative asupra întreprinderii din Comunitate.(2) Cu toate acestea, în conformitate cu articolul 4 alineatul (1) din Regulamentul (CE) nr. 3286/94, o plângere este acceptată doar în cazul în care pretinsul obstacol în calea comerțului dă naștere unui drept la acțiune consacrat de normele comerciale internaționale conținute într-un acord comercial multilateral sau plurilateral. Aceasta înseamnă că, pentru a fi acceptate, plângerile privind presupuse încălcări ale unor obligații bilaterale de către o țară terță trebuie să facă referință și la încălcări ale unor norme multilaterale sau plurilaterale.(3) De la adoptarea Regulamentul (CE) nr. 3286/94, Comunitatea a încheiat o serie de acorduri bilaterale care conțin norme de fond aplicabile comerțului între Comunitate și țări terțe și care prevăd obligații mult mai stricte decât normele OMC. În plus, aceste acorduri includ mecanisme de soluționare a litigiilor eficiente și obligatorii, pentru a arbitra litigiile legate de acele obligații „OMC plus”.(4) Utilizarea de către întreprinderile din Comunitate a acordurilor bilaterale pentru a depune plângeri în conformitate cu Regulamentul (CE) nr. 3286/94 ar contribui la supravegherea respectării obligațiilor prevăzute de acele acorduri și la combaterea barierelor în calea comerțului și la ameliorarea, în acest fel, a accesului exportatorilor la piețele externe, precum și a creșterii economice și a ocupării forței de muncă în cadrul Comunității [6].(5) Având în vedere aceste evoluții și pentru a reduce povara administrativă asupra întreprinderilor din Comunitate, dreptul acestor întreprinderi de a depune plângeri cu privire la obstacole în calea comerțului ar trebui extins pentru a include presupuse obstacole în calea comerțului care dau naștere unui drept la acțiune exclusiv în virtutea unor norme comerciale internaționale stabilite de un acord comercial bilateral,ADOPTĂ PREZENTUL REGULAMENT:Articolul 1La articolul 4 din Regulamentul (CE) nr. 3286/94, primul paragraf se înlocuiește cu următorul text:„1. Orice întreprindere din Comunitate sau orice asociație, care are sau nu personalitate juridică, care acționează în numele unei sau mai multor întreprinderi din Comunitate, care consideră că aceste întreprinderi au suferit efecte comerciale negative în urma obstacolelor în calea comerțului care au un efect asupra pieței unei țări terțe, poate depune o plângere scrisă.”Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și aplicabil în toate statele membre.Adoptat la Bruxelles, […]Pentru Consiliu,Președintele[1] Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor - Europa globală - un parteneriat mai puternic pentru obținerea accesului pe piață pentru exportatorii europeni, COM(2007) 183 final, 18.4.2007.[2] A se vedea, de exemplu, Decizia nr. 2/2000 a Consiliului mixt CE-Mexic cu privire la liberalizarea barierelor tarifare și netarifare în calea comerțului cu bunuri (JO L 157, 3.6.2000, p.10); Decizia nr. 2/2001 a Consiliului mixt UE-Mexic cu privire la liberalizarea comerțului în domeniul serviciilor (JO L 70, 12.3.2001, p.7); Acordul de instituire a asocierii între Comunitatea Europeană și statele membre ale acesteia, pe de o parte, și Republica Chile, pe de altă parte (JO L 352, 30.12.2002, p. 3); Acordurile de asociere cu țările EuroMed, care vor fi completate cu un mecanism de tip judiciar de soluționare a litigiilor, în curs de negociere.[3] De exemplu, fără a le menționa pe toate, negocierile în curs cu țările ACP, Coreea de Sud, India, țările ASEAN, Consiliul de Cooperare al Golfului, Mercosur, Comunitatea Andină, America Centrală.[4] JO C […], […], p. […].[5] Regulamentul (CE) nr. 3286/94 al Consiliului din 22 decembrie 1994 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC) (JO L 349, 31.12.1994, p. 71).[6] Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor - Europa globală - un parteneriat mai puternic pentru obținerea accesului pe piață pentru exportatorii europeni, COM(2007) 183 final, 18.4.2007.--------------------------------------------------